Pučko otvoreno učilište **CAPREOLUS**

OIB 26928984822

J. Klovića 13.

21000 SPLIT

PRAVILNIK

O ČUVANJU I KORIŠTENJU PEČATA S GRBOM REPUBLIKE HRVATSKE

Split, siječanj 2020.

Na osnovu članka 49. st. 1. alineja 16. a u svezi s člankom 78. stavak 1. točka 6. Statuta POU CAPREOLUS (u daljem tekstu: Učilište) i u skladu s odredbama Pravilnika za primjenu Zakona o pečatima i žigovima s grbom Republike Hrvatske (NN 93/95), ravnatelj Učilišta donio je dana 10. siječnja 2020. godine slijedeći

**PRAVILNIK**

**O ČUVANJU I KORIŠTENJU PEČATA S GRBOM REPUBLIKE HRVATSKE**

Članak 1.

Trgovački sud u Splitu svojim Rješenjem broj Tt-16/8920-4 od 11.10.2016. godine, na osnovu prethodnog Rješenja Ministarstva znanosti, obrazovanja i sporta Klasa: UP/I-602-07/16-02/00031, URBROJ: 533-2816-0002 od 21.9.2016. registrirao je ustanovu Pučko otvoreno učilište CAPREOLUS za obavljanje djelatnosti osposobljavanja mladeži i odraslih osoba izvan sustava redovite naobrazbe.

Članak 2.

Ovim Pravilnikom, sukladno odredbama Pravilnika za primjenu Zakona o pečatima i žigovima s grbom Republike Hrvatske (NN 93/95), propisuje se oblik i veličina pečata, način ispisivanja, izrada, broj pečata te uporaba, rukovanje i čuvanje pečata s grbom Republike Hrvatske.

**Veličina i način ispisivanja sadržaja pečata**

Članak 3.

Pečat Učilišta s grbom Republike Hrvatske okruglog je oblika, promjera 38 mm, sa slijedećim sadržajem na hrvatskom jeziku i latiničnom pismu: REPUBLIKA HRVATSKA / PUČKO OTVORENO UČILIŠTE / CAPREOLUS / SPLIT.

**Izrada pečata**

Članak 4.

Izradu pečata izvršila je ovlaštena tvrtka „Binar“ d.o.o. iz Splita, Livanjska 12., koja ima ovlaštenje Ministarstva unutarnjih poslova RH, za obavljanje djelatnosti izrade pečata i žigova s grbom Republike Hrvatske.

**Uporaba i korištenje pečata**

Članak 5.

Učilište kao javna ustanova za svoje potrebe, ovjeru javnih isprava – uvjerenja o položenom završnom ispitu programa osposobljavanja kadrova u lovstvu, kojom se dokazuje njihova vjerodostojnost, koristi 1 (jedan) pečat.

Članaka 6.

Ravnatelj Učilišta svojom će pisanom odlukom odrediti djelatnika kojem će povjeriti pečat na uporabu i čuvanje.

Članak 7.

Ravnatelj Učilišta kao odgovorna osoba korisnika pečata osigurat će uvjete za sigurno čuvanje pečata prema propisanim zakonskim i podzakonskim odredbama kojima je regulirano to pitanje.

Članak 8.

Pečat se koristi u poslovnom prostoru Učilišta, iznimno u slučajevima kada je potrebito može se koristiti izvan Učilišta uz prethodno odobrenje ravnatelja.

**Nestanak pečata**

Članak 9.

U slučaju nestanka pečata Učilište je obvezno nestanak prijaviti Ministarstvu uprave.

Nakon prijave nestanka iz stavka 1. Učilište će podnijeti zahtjev za davanje odobrenja za izradu novog pečata sa istom oznakom i istog promjera za koji mu je odobrenje bilo izdano.

Članak 10.

Ovaj Pravilnik stupa na snagu danom donošenja.

Ravnatelj:

Davor Martić, mag.iur.